CELEX: 32021R1703
Language: sl
Date: 2021-07-13 00:00:00
Title: Delegirana uredba Komisije (EU) 2021/1703 z dne 13. julija 2021 o spremembi Delegirane uredbe (EU) 2020/692 glede zahtev za zdravstveno varstvo živali za vstop proizvodov živalskega izvora, ki jih vsebujejo sestavljeni proizvodi, v Unijo (Besedilo velja za EGP)

24.9.2021   
               
               
                  SL
               
               
                  Uradni list Evropske unije
               
               
                  L 339/29
               
            
         DELEGIRANA UREDBA KOMISIJE (EU) 2021/1703
         z dne 13. julija 2021
         o spremembi Delegirane uredbe (EU) 2020/692 glede zahtev za zdravstveno varstvo živali za vstop proizvodov živalskega izvora, ki jih vsebujejo sestavljeni proizvodi, v Unijo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (1) in zlasti členov 234(2), 237(4) in 239(2) Uredbe,
         ob upoštevanju naslednjega:
         
                     (1)
                  
                  
                     Delegirana uredba Komisije (EU) 2020/692 (2) dopolnjuje pravila o zdravju živali iz Uredbe (EU) 2016/429 glede vstopa pošiljk nekaterih živali, zarodnega materiala in proizvodov živalskega izvora v Unijo ter njihovih premikov in ravnanja z njimi po vstopu v Unijo. Zlasti v členih 162 in 163 Delegirane uredbe (EU) 2020/692 so določene posebne zahteve za vstop proizvodov živalskega izvora, ki jih vsebujejo sestavljeni proizvodi, v Unijo. Člena 162 in 163 Delegirane uredbe (EU) 2020/692 ne določata posebnih zahtev za proizvode na osnovi kolostruma, ki jih vsebujejo sestavljeni proizvodi. Zato bi bilo treba v tej uredbi pojasniti zahteve, ki se uporabljajo za vstop navedenih proizvodov v Unijo, kadar jih vsebujejo sestavljeni proizvodi, v skladu s pravili, ki se uporabljajo za vstop proizvodov na osnovi kolostruma v Unijo, kot je določeno v členu 153 Delegirane uredbe (EU) 2020/692.
                  
               
                     (2)
                  
                  
                     Želatina in kolagen spadata v opredelitev pojma „mesni proizvodi“ iz člena 2(44) Delegirane uredbe (EU) 2020/692, zato je vstop v Unijo dovoljen samo za pošiljke želatine in kolagena, ki izpolnjujejo zahteve za vstop mesnih proizvodov v Unijo. Vendar želatina in kolagen, ki ju vsebujejo trajni sestavljeni proizvodi, predstavljata zelo majhno tveganje za zdravje živali zaradi obdelav med njihovim predelovanjem. Zato bi bilo treba sestavljene proizvode, ki vsebujejo samo te vrste mesnih proizvodov, dodati na seznam sestavljenih proizvodov, zajetih v odstopanje iz člena 163 Delegirane uredbe (EU) 2020/692, in zato jim ni treba priložiti veterinarskega spričevala, temveč se zanje namesto tega zahteva le priložitev deklaracije.
                  
               
                     (3)
                  
                  
                     V skladu s členom 163 Delegirane uredbe (EU) 2020/692 je treba trajnim sestavljenim proizvodom, ki ne vsebujejo mesnih proizvodov, priložiti deklaracijo, ki jo pripravi in podpiše izvajalec dejavnosti. Vendar pa morajo biti predelani proizvodi živalskega izvora predmet stroge obdelave za zmanjšanje tveganja, ki zagotavlja njihovo varnost z vidika zdravja živali. Kljub temu bi bilo videti nesorazmerno zahtevati take stroge obdelave za zmanjšanje tveganja pri mlečnih proizvodih, ki izvirajo iz držav, iz katerih je odobren vstop surovega mleka ali mlečnih proizvodov v Unijo. Za navedene tretje države bi morale biti zahteve sorazmerne s tveganjem, ki ga predstavlja država izvora, upoštevati pa bi bilo treba tudi jamstva, ki jih zagotovijo pristojni organi. Delegirano uredbo (EU) 2020/692 bi bilo zato treba spremeniti, da se dovoli vstop v Unijo trajnih sestavljenih proizvodov, ki vsebujejo mlečne proizvode, ki izvirajo iz tretjih držav, ki so na seznamu za vstop v Unijo surovega mleka in mlečnih proizvodov, ki niso predmet obdelave za zmanjšanje tveganja, brez kakršne koli posebne obdelave za zmanjšanje tveganja. Poleg tega bi bilo treba Delegirano uredbo (EU) 2020/692 spremeniti, da se dovoli vstop v Unijo trajnih sestavljenih proizvodov, ki vsebujejo mlečne proizvode, ki izvirajo iz tretjih držav, ki so na seznamu držav za vstop v Unijo mlečnih proizvodov, ki so predmet obdelave za zmanjšanje tveganja, če so bili predmet obdelave za zmanjšanje tveganja v skladu s členom 157 Delegirane uredbe (EU) 2020/692.
                  
               
                     (4)
                  
                  
                     Mlečni proizvodi, ki so bili predmet strogih obdelav za zmanjšanje tveganja, in jajčni proizvodi, ki jih vsebujejo trajni sestavljeni proizvodi, predstavljajo le omejeno tveganje tako z vidika zdravja živali kot javnega zdravja. Zato bi bilo treba dovoliti vstop navedenega blaga v Unijo, če prihaja iz tretje države, z njenega ozemlja ali območja, ki ni na seznamu za vstop v Unijo določene vrste in kategorije proizvodov živalskega izvora, vendar je na seznamu za vstop v Unijo mesnih proizvodov, mlečnih proizvodov ali jajčnih proizvodov.
                  
               
                     (5)
                  
                  
                     V izogib nepotrebnemu upravnemu bremenu za vstop v Unijo pošiljk sestavljenih proizvodov, ki predstavljajo nizko tveganje za zdravje živali, bi bilo treba dovoliti, da izvajalec dejavnosti, odgovoren za vstop pošiljk v Unijo, podpiše deklaracijo iz člena 163 Delegirane uredbe (EU) 2020/692.
                  
               
                     (6)
                  
                  
                     Pravila iz Delegirane uredbe (EU) 2020/692 dopolnjujejo pravila iz Uredbe (EU) 2016/429. Ker so navedena pravila medsebojno povezana, so določena v enem samem aktu. Zaradi jasnosti in učinkovite uporabe je primerno, da se pravila o spremembi Delegirane uredbe (EU) 2020/692 prav tako določijo v enem samem delegiranem aktu, ki določa celovit sklop zahtev za vstop proizvodov živalskega izvora v Unijo.
                  
               
                     (7)
                  
                  
                     Delegirano uredbo (EU) 2020/692 bi bilo zato treba ustrezno spremeniti.
                  
               
                     (8)
                  
                  
                     Ker se delegirana uredba (EU) 2020/692 uporablja od 21. aprila 2021, bi morala ta uredba zaradi pravne varnosti začeti veljati čim prej –
                  
               SPREJELA NASLEDNJO UREDBO:
         
            Člen 1
            Delegirana uredba (EU) 2020/692 se spremeni:
            
                        1.
                     
                     
                        Člen 162 se spremeni:
                        
                                    (a)
                                 
                                 
                                    naslov se nadomesti z naslednjim:
                                    
                                       „Člen 162
                                       Sestavljeni proizvodi, ki vsebujejo mesne proizvode, mlečne proizvode, proizvode na osnovi kolostruma in/ali jajčne proizvode“
                                    
                                 
                              
                                    (b)
                                 
                                 
                                    odstavek 1 se nadomesti z naslednjim:
                                    
                                       „1.   Pošiljke spodaj navedenih sestavljenih proizvodov smejo vstopiti v Unijo samo, če sestavljeni proizvodi iz pošiljk prihajajo iz tretje države, z njenega ozemlja ali območja, ki je na seznamu za vstop določenih proizvodov živalskega izvora, ki jih vsebujejo sestavljeni proizvodi, v Unijo:
                                       
                                                   (a)
                                                
                                                
                                                   sestavljeni proizvodi, ki vsebujejo mesne proizvode;
                                                
                                             
                                                   (b)
                                                
                                                
                                                   netrajni sestavljeni proizvodi, ki vsebujejo mlečne proizvode in/ali jajčne proizvode;
                                                
                                             
                                                   (c)
                                                
                                                
                                                   sestavljeni proizvodi, ki vsebujejo mesne proizvode.“;
                                                
                                             
                                 
                              
                  
                        2.
                     
                     
                        člen 163 se nadomesti z naslednjim:
                        
                           „Člen 163
                           Posebne zahteve za trajne sestavljene proizvode
                           
                              1.   Z odstopanjem od točke (c)(i) člena 3 pošiljke sestavljenih proizvodov, ki ne vsebujejo mesnih proizvodov, razen želatine in kolagena, ali proizvodov na osnovi kolostruma in ki so bili obdelani tako, da so postali trajni pri temperaturi okolice, smejo vstopiti v Unijo s priloženo deklaracijo, določeno v odstavku 2, če vsebujejo:
                              
                                          (a)
                                       
                                       
                                          mlečne proizvode, ki izpolnjujejo enega od naslednjih pogojev:
                                          
                                                      (i)
                                                   
                                                   
                                                      niso bili predmet obdelave za zmanjšanje tveganja iz Priloge XXVII pod pogojem, da so bili mlečni proizvodi pridobljeni bodisi:
                                                      
                                                                  —
                                                               
                                                               
                                                                  v Uniji bodisi
                                                               
                                                            
                                                                  —
                                                               
                                                               
                                                                  v tretji državi, na njenem ozemlju ali območju, ki je na seznamu za vstop mlečnih proizvodov v Unijo brez posebne obdelave za zmanjšanje tveganja v skladu s členom 156, če je tretja država, njeno ozemlje ali območje, kjer se sestavljeni proizvod proizvaja, če je drugačna oz. drugačno, tudi na seznamu za vstop navedenih proizvodov v Unijo brez obvezne obdelave za zmanjšanje tveganja;
                                                               
                                                            
                                                
                                                      (ii)
                                                   
                                                   
                                                      bili so predmet obdelave za zmanjšanje tveganja, določene v stolpcu A ali B Priloge XXVII in relevantne za vrsto izvora mleka, pod pogojem, da so bili pridobljeni v tretji državi, na njenem ozemlju ali območju, ki je na seznamu za vstop v Unijo mlečnih proizvodov, ki so bili predmet posebne obdelave za zmanjšanje tveganja v skladu s členom 157, če je tretja država, njeno ozemlje ali območje, kjer se sestavljeni proizvod proizvaja, če je drugačna oz. drugačno, tudi na seznamu za vstop navedenih proizvodov v Unijo, če so bili predmet posebne obdelave za zmanjšanje tveganja;
                                                   
                                                
                                                      (iii)
                                                   
                                                   
                                                      bili so predmet obdelave za zmanjšanje tveganja, ki je vsaj enakovredna tistim iz stolpca B Priloge XXVII, ne glede na vrsto izvora mleka, če mlečni proizvodi ne izpolnjujejo vseh zahtev iz točke (i) ali (ii) ali so bili pridobljeni v tretji državi, na njenem ozemlju ali območju, iz katere oz. s katerega sicer ni dovoljen vstop mlečnih proizvodov v Unijo, vendar je dovoljen vstop drugih proizvodov živalskega izvora v Unijo v skladu s to uredbo;
                                                   
                                                
                                    
                                          (b)
                                       
                                       
                                          jajčni proizvodi, ki so bili predmet obdelave za zmanjšanje tveganja, enakovredne tistim iz Priloge XXVIII.
                                       
                                    
                           
                              2.   Deklaracija iz odstavka 1:
                              
                                          (a)
                                       
                                       
                                          se priloži pošiljkam sestavljenih proizvodov samo takrat, ko je končni namembni kraj sestavljenih proizvodov v Uniji;
                                       
                                    
                                          (b)
                                       
                                       
                                          izda jo izvajalec dejavnosti, odgovoren za vstop sestavljenih proizvodov v Unijo, s katero potrjuje, da sestavljeni proizvodi v pošiljki izpolnjujejo zahteve iz odstavka 1.
                                       
                                    
                           
                              3.   Z odstopanjem od člena 3(a)(i) mlečni proizvodi iz točke (a)(iii) odstavka 1 tega člena in jajčne proizvode, ki jih vsebujejo sestavljeni proizvodi, ki so bili obdelani tako, da so postali trajni pri temperaturi okolice, smejo vstopiti v Unijo, če prihajajo iz tretje države, z njenega ozemlja ali območja, ki ni posebej navedena oz. navedeno za vstop navedenih proizvodov živalskega izvora v Unijo, temveč je navedena oz. navedeno za vstop v Unijo bodisi:
                              
                                          (a)
                                       
                                       
                                          mesnih proizvodov, mlečnih proizvodov ali jajčnih proizvodov
                                          bodisi
                                       
                                    
                                          (b)
                                       
                                       
                                          ribiških proizvodov v skladu z Uredbo (EU) 2017/625.“.
                                       
                                    
                        
                     
                  
         
            Člen 2
            Sklici na prejšnji člen 163(a) Delegirane uredbe (EU) 2020/692 se berejo kot sklici na člen 163(1) navedene delegirane uredbe.
         
         
            Člen 3
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. julija 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 84, 31.3.2016, str. 1.
         
            (2)  Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).